Dinosaurusten koot

Dinosaurusten koot vaihtelivat alle 170 gramman painoisista jopa 100 tonnin painoisiin.

Suurimmat 
Suurimmat dinosaurukset ovat suurimpia maalla koskaan eläneitä eläimiä. Kaikkein suurimpia niistä olivat pitkäkaulaiset, kasveja syöneet sauropodit. Useimpien paleontologien mielestä suurin dinosaurus oli Argentinosaurus, joka painoi karkeasti arvioituna 88–110 tonnia ja oli noin 35 metriä pitkä. Arviot Argentinosauruksen painosta vaihtelevat paljon, koska siitä on säilynyt vain vähän fossiileja, lähinnä selkärangasta, kylkiluista ja jalan alaosasta. Titanosaurusten joukossa on muitakin lajeja, joista jotkin saattavat olla vielä Argentinosaurustakin suurempia, mutta niistäkin on säilynyt vain hyvin vähän fossiileja. Brachiosaurusta pidettiin aikoinaan 80 tonnin painoisena ja kaikkein painavimpana dinosauruksena, mutta nykyisin sen arvioidaan olleen korkeintaan 50-tonninen.

Yksi pisimpiä dinosauruksia oli myös Supersaurus vivianae, mahdollisesti noin 34 metriä. Korkein oli mahdollisesti Sauroposeidon proteles. Se ylsi arviolta 17 metrin korkeuteen, mutta arvio on fossiilien vähäisyyden johdosta tehty sitä muistuttavan Giraffatitan brancain pohjalta.

Pienin 
Jos lintuja ei lasketa mukaan, pienin maalla liikkuva dinosaurus oli mahdollisesti Parvicursor, joka oli 38 senttimetriä pitkä ja painoi alle 170 grammaa.

Pisimmät 
Pisimmät tunnetut dinosaurukset olivat arvioiden mukaan:

 Argentinosaurus huinculensis: 30-40 m
 Turiasaurus riodevensis: 36–39 m
 Supersaurus vivianae: 33–34 m
 Futalognkosaurus dukei: 32–34 m

Aluksi myös Seismosaurusta luultiin yhdeksi suurimmista, mutta myöhemmin pituudeksi arvioitiin vain 33 metriä ja sille annettiin uusi nimi, Diplodocus hallorum.
 
Vertailun vuoksi: historian painavin eläin sinivalas voi olla ainakin 34 metriä pitkä ja yli 200 tonnia painava.

Painavimmat 
Painavimmat dinosaurukset olivat arvioiden mukaan:

 Argentinosaurus huinculensis: 71–90 tonnia
 "Antarctosaurus" giganteus: 69 tonnia
 Dreadnoughtus schrani: 59,3 tonnia 
 Paralititan stromeri: 59 tonnia

Teropodit 
Teropodit olivat yleensä kaksijalkaisia, terävähampaisia lihansyöjädinosauruksia.

Pisimmät teropodit 

Suurimpien teropodien koko häntä mukaan lukien:
 Spinosaurus aegyptiacus: 14-18 m
 Giganotosaurus carolinii: 12-14 m
 Oxalaia quilombensis: 11-14 m
 Carcharodontosaurus saharicus: 12-13,3 m
 Carcharodontosaurus iguidensis: 10 m
 Tyrannotitan chubutensis: 12,2-13 m
 Chilantaisaurus tashuikouensis: 11-13 m?
 Saurophaganax maximus: 10,5-13 m
 Mapusaurus roseae: 11,5-12,6 m
 Tyrannosaurus rex: 12-12,5 m
 Bahariasaurus ingens: 11 m
 Acrocanthosaurus atokensis: 11-12 m
 Kelmayisaurus petrolicus: 10-12 m?
 Siats meekerorum: 9,1-12 m
 Torvosaurus tanneri: 9-12 m
 Allosaurus fragilis: 8,5-12 m

Painavimmat teropodit 
Painavimmat teropodit olivat:
 Spinosaurus aegyptiacus: 7-21 tonnia
 Tyrannosaurus rex: 4,5-18,5 tonnia
 Carcharodontosaurus saharicus: 6-15 tonnia
 Carcharodontosaurus iguidensis: 4 tonnia - (C. saharicuksen kokoluokka)
 Giganotosaurus carolinii: 6,5-14 tonnia

Lähteet

Aiheesta muualla 

Dinosaurukset